Klassifikationsgrad Hvornår Hvem Påskrifter m.v. Nedklassificering/afklassificering/destruktion

hvem hvornår

TRÈS SECRET UE/EU TOP SECRET Denne klassifikationsgrad anvendes kun til oplysninger og materiale, hvis videregivelse uden bemyndigelse ville kunne forvolde Den Europæiske Unions eller én eller flere medlemsstaters vitale interesser overordentlig alvorlig skade [II, nr. 1]. Ved lækage af oplysninger, der er klassificeret TRÈS SECRET UE/EU TOP SECRET, er der sandsynlighed for, at: — stabiliteten i EU, i én af medlemsstaterne eller i venligtsindede lande direkte bringes i fare — forbindelserne med venligtsindede regeringer direkte skades i overordentlig alvorlig grad — et stort antal menneskeliv går tabt — medlemsstaternes eller andre bidragyderes operative effektivitet eller overordentlig vigtige sikkerheds- eller efterretningsoperationers fortsatte effektivitet skades i overordentlig alvorlig grad — EU's eller medlemsstaternes økonomi påføres alvorlig langvarig skade. Medlemsstaterne: personer med særlig bemyndigelse (udstederne) [III, nr. 4]; GSR: personer med særlig bemyndigelse (udstederne) [III, nr. 4], generalsekretæren/den højtstående repræsentant. Udstederen skal angive en dato eller frist, på/inden for hvilken indholdet kan nedklassificeres eller afklassificeres. Hvis der ikke angives en sådan, skal oplysningernes klassifikationsgrad tages op til revision mindst hvert femte år med henblik på at undersøge, om den oprindelige klassifikationsgrad stadig er nødvendig [III, nr. 10]. Klassifikationsgraden TRÈS SECRET UE/EU TOP SECRET anvendes i forbindelse med dokumenter, der er klassificeret TRÈS SECRET UE/EU TOP SECRET, og påføres mekanisk eller i hånden, hvor dette er relevant, umiddelbart før forsvarsmærkningen -ESDP [II, nr. 8]. EU-klassifikationsgraden påføres foroven og forneden midt på hver side, og alle sider nummereres. Hvert dokument påføres et referencenummer og en dato; referencenummeret angives på alle sider. Hvis dokumentet skal fordeles i flere eksemplarer, skal hvert eksemplar påføres eksemplarnummer, som anbringespå første side sammen med en angivelse af det samlede sideantal. Evt. bilag angives på første side [VII, nr. 1]. Afklassificering og nedklassificering må kun foretages af udstederen, generalsekretæren/den højtstående repræsentant, som meddeler ændringen til de instanser, som efterfølgende har modtaget originaldokumentet eller et eksemplar heraf [VIII, nr. 9]. Dokumenter, der er klassificeret TRÈS SECRET UE/EU TOP SECRET, destrueres af det centrale sekretariat eller et undersekretariat med ansvar herfor. Alle destruerede dokumenter opføres på en destruktionsattest, der undertegnes af den medarbejder, der har til opgave at kontrollere dokumenter, der er klassificeret TRÈS SECRET UE/EU TOP SECRET og den medarbejder der overværer destruktionen; sidstnævnte medarbejder skal være sikkerhedsgodkendt på dette niveau. Sådanne destruktioner journaliseres. Sekretariatet opbevarer destruktionsattesterne og fordelingslisten i 10 år [VII, nr. 31]. Overskydende eksemplarer og dokumenter, der ikke længere er brug for, destrueres [VII, nr. 31]. Dokumenter, der er klassificeret TRÈS SECRET UE/EU TOP SECRET, herunder alt klassificeret affald, der stammer fra forberedelsen af dokumenter, der er klassificeret TRÈS SECRET UE/EU TOP SECRET, som f.eks. beskadigede eksemplarer, arbejdstekster, noter og gennemslagspapir destrueres under opsyn af en medarbejder, der er sikkerhedsgodkendt på dette niveau, ved afbrænding, opløsning, makulering eller ved på anden vis, at sikre, at det pågældende materiale reduceres til en uigenkendelig og ikke-restituerbar form [VII, nr. 31, c].

SECRET UE: Denne klassifikationsgrad anvendes kun til oplysninger og materiale, hvis videregivelse uden bemyndigelse ville kunne forvolde Den Europæiske Unions eller én eller flere af dens medlemsstaters vitale interesser alvorlig skade [II, nr. 2]. Ved lækage af oplysninger, der er klassificeret SECRET UE, er der sandsynlighed for: — at der vil opstå internationale spændinger — at forbindelserne med venligtsindede regeringer vil lide alvorlig skade — at det vil true menneskeliv direkte eller i alvorlig grad anfægte den offentlige orden eller den enkeltes sikkerhed eller frihed — at det vil være til alvorlig skade for medlemsstaternes eller andre bidragyderes styrkers operative effektivitet eller sikkerhed eller for meget værdifulde sikkerheds- eller efterretningsoperationers fortsatte effektivitet — at det vil forvolde væsentlig materiel skade for EU's eller en af dets medlemsstaters finansielle, monetære, økonomiske og handelsmæssige interesser. Medlemsstaterne: autoriserede personer (udstederen) [III, nr. 2]; GSR og EU's decentrale organer: autoriserede personer (udstederen) [III, nr. 2], generaldirektører, generalsekretæren/den højtstående repræsentant. Udstederen skal anføre en dato eller frist, efter hvilken indholdet kan nedklassificeres eller afklassificeres. I modsat fald skal vedkommende tage klassifikationsgraden op til revision mindst hvert femte år for at undersøge, om den oprindelige klassifikationsgrad stadig er nødvendig [III, nr. 10]. SECRET UE påføres dokumenter med denne klassifikationsgrad, og, hvor dette er relevant, tilføjes forsvarspåtegningen ESDP mekanisk eller i hånden [II, nr. 8]. EU-klassifikationsgraden anføres midt på hver side foroven og forneden, og hver side nummereres. Hvert dokument skal være forsynet med referencenummer og dato; referencenummeret anføres på hver side. Hvis dokumentet skal fordeles i flere eksemplarer, skal hvert eksemplar have et nummer, som anføres på første side sammen med det samlede sideantal. Evt. bilag anføres på første side [VII, nr. 1]. Afklassificering og nedklassificering må kun foretages af udstederen, generalsekretæren/den højtstående repræsentant, som meddeler ændringen til alle senere modtagere, som har fået tilsendt dokumentet eller et eksemplar heraf [III, nr. 9]. Dokumenter, der er klassificeret SECRET UE, destrueres af det sekretariat, der er ansvarligt for disse dokumenter, under tilsyn af en sikkerhedsgodkendt person. Dokumenter, der er klassificeret SECRET UE, og som destrueres, opføres på underskrevne distributionsattester, der opbevares af sekretariatet i mindst tre år tillige med fordelingslisten [VII, nr. 32]. Overskydende eksemplarer og dokumenter, der ikke længere er brug for, destrueres [VII, nr. 31]. Dokumenter, der er klassificeret SECRET UE, herunder alt klassificeret affald fra udarbejdelsen af sådanne dokumenter, såsom uanvendelige eksemplarer, arbejdsudkast, maskinskrevne notater og karbonpapir, destrueres ved afbrænding, opløsning, makulering eller på anden måde reducering til et produkt, der hverken kan genkendes eller rekonstrueres [VII, nr. 31c og 32].

CONFIDENTIEL UE: Denne klassifikationsgrad anvendes til oplysninger og materiale, hvis videregivelse uden bemyndigelse ville kunne forvolde Den Europæiske Unions eller en eller flere af dens medlemsstaters vitale interesser skade [II, nr. 3]. Ved lækage af oplysninger, der er klassificeret CONFIDENTIEL UE, er der sandsynlighed for: — at de diplomatiske forbindelser vil lide materiel skade, dvs. at det vil medføre formelle protester eller andre sanktioner — at det vil anfægte den enkeltes sikkerhed eller frihed — at det vil være til skade for medlemsstaternes eller andre bidragyderes styrkers operative effektivitet eller sikkerhed eller for værdifulde sikkerheds- eller efterretningsoperationers effektivitet — at det vil undergrave større organisationers finansielle levedygtighed i væsentlig grad — at det vil vanskeliggøre efterforskningen af eller gøre det lettere at begå alvorlig kriminalitet — at det i væsentlig grad vil modvirke EU's eller medlemsstaternes finansielle, monetære, økonomiske og handelsmæssige interesser. Medlemsstaterne: autoriserede personer (udstederen) [III, nr. 2]; GSR og EU's decentrale organer: autoriserede personer (udstederen) [III, nr. 2], generaldirektører, generalsekretæren/den højtstående repræsentant. Udstederen skal anføre en dato eller frist, efter hvilken indholdet kan nedklassificeres eller afklassificeres. I modsat fald skal vedkommende tage klassifikationsgraden op til revision mindst hvert femte år for at undersøge, om den oprindelige klassifikationsgrad stadig er nødvendig [III, nr. 10]. CONFIDENTIEL UE påføres dokumenter med denne klassifikationsgrad, og, hvor dette er relevant, tilføjes forsvarspåtegningen ESDP mekanisk eller i hånden eller ved fortryk på registreret papir [II, nr. 8]. EU-klassifikationen anføres midt på hver side foroven og forneden, og hver side nummereres. Hvert dokument skal være forsynet med referencenummer og dato. Evt. bilag anføres på første side [VII, nr. 2]. Afklassificering og nedklassificering må kun foretages af udstederen, generalsekretæren/den højtstående repræsentant, som meddeler ændringen til alle senere modtagere, som har fået tilsendt dokumentet eller et eksemplar heraf [III, nr. 9]. Dokumenter, der er klassificeret CONFIDENTIEL UE, destrueres af det sekretariat, der er ansvarligt for disse dokumenter, under tilsyn af en sikkerhedsgodkendt person. Destruktionen registreres efter de nationale bestemmelser og, for så vidt angår GSR eller EU's decentrale organer, efter anvisninger fra generalsekretæren/den højtstående repræsentant [VII, nr. 33]. Overskydende eksemplarer og dokumenter, der ikke længere er behov for, destrueres [VII, nr. 31]. Dokumenter, der er klassificeret CONFIDENTIEL UE, herunder alt klassificeret affald fra udarbejdelsen af sådanne dokumenter, såsom uanvendelige eksemplarer, arbejdsudkast, maskinskrevne notater og karbonpapir, destrueres ved afbrænding, opløsning, makulering eller på anden måde reducering til et produkt, der hverken kan genkendes eller rekonstrueres [VII, nr. 31c og 33].